**คำนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 โดยกำหนดแนวทางการจัดทำแผนพัฒนาท้องถิ่น เพื่อประกอบการจัดทำงบประมาณรายจ่ายประจำปีและงบประมาณรายจ่ายเพิ่มเติม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ ตามโครงการ/กิจกรรม ที่กำหนดไว้ในแผนพัฒนาท้องถิ่น และเมื่อได้ดำเนินการจัดทำแผนพัฒนาท้องถิ่นไปแล้ว หากองค์กรปกครองส่วนท้องถิ่นต้องแก้ไข เพิ่มเติมหรือเปลี่ยนแปลงแผนพัฒนา ก็สามารถทำได้ โดยอาศัยตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 นั้น

เทศบาลตำบลบ้านสิงห์ มีภารกิจสำคัญในการพัฒนาท้องถิ่นในเขตพื้นที่รับผิดชอบเพื่อพัฒนาคุณภาพชีวิตของประชาชนในส่วนรวมให้ดีขึ้น และได้มีการจัดทำแผนพัฒนาท้องถิ่น พ.ศ. 2566 – 2570 เสร็จเรียบร้อยแล้ว แต่เนื่องจากความจำเป็นต้องเปลี่ยนแปลงโครงการ/กิจกรรม เพื่อบรรจุในแผนพัฒนาท้องถิ่น (พ.ศ. 2566 – 2570 เปลี่ยนแปลงครั้งที่ 1 /2566 ให้สามารถดำเนินการโครงการ/กิจกรรมต่างๆ ได้โดยถูกต้องตามระเบียบและกฎหมาย